"Ek het nou die dag toevallig met 'n lewensafrigter gesels," gaan Seegogga voort, " en hom vertel van Rebusfontein en hoe ontsteld ons almal was toe hy amper weggesanitiseer (gesataniseer?!) was.
Die man het my toe verduidelik dat Rebusfontein eintlik baie meer as net 'n denkbeeldige dorpie is. Dit het alles te doen met houding – "attitude". Die goue vroue en ons avonture spreek ons kreatiewe waardes aan – ons doen iets in die ruimte, ons "experiental values", ons waag dinge, al is dit in die verbeelding. Die skryfwereld is 'n goeie ruimte om in te gaan en ons skep iets wat vir ons doel gee en wat ons ook iets positief laat skenk vir ander – ons mede – Goue Vroue. Ons skep 'n positiewe ruimte en dit gee vir ons betekenis, want ons lewe nie net vir onsself nie, maar ook vir ander.
Ons ontwikkel dus 'n positiewe waardestelsel deur 'n kreatiewe waardestelsel te skep. Ag, nee, nou het ek my heeltemal deurmekaar gepraat. Ek dink ek het alles verkeerd gesê. Al wat ek weet, is dat hy gedink het dat dit 'n goeie ding is – ons kuiers hier op Rebusfontein. En in die tyd van inperking en persoonlike krissese, help hierdie kuiers op Rebus beslis baie."
Seegogga dink hoe sy eenkeer in Holland met 'n groot 28 wiel fiets in 'n boom vasgery het – 'n regte my-fok-marelise – storie en hoe haar dogter vir haar moes lag, want dit was so snaaks, maar sy bly tjoepstil.
"En ek wil nog altyd tobogan in Switzerland. Ons sal daar moet draai!" roep Appeltjie opgewonde. "O-ja, en dan my fyn rokkie van Venesiese kant. Venesië, is mos in Italië, dan nie?"
En Tango!" Una en Positief begin 'n paar tango passies uithaal en Toortsie wals lustig saam.
"Frannie sit met blink oë en dink aan Silwer . Dalk kan hulle twee na die troue met die Harlie 'n bietjie deur Italië toer.
Virgo sit doodstil. "Hulle dink aan alles behalwe kos", dink sy. Eintlik wil ek net terug – Suid-Afrika toe. Maar as ek nou 'n bietjie van my groen quacamole saamstuur…"